ফাউন্ডেশন (অলাভজনক)
একটি ফাউন্ডেশন (দাতব্য প্রতিষ্ঠান নামেও পরিচিত) এক ধরনের অলাভজনক সংগঠন বা দাতব্য ট্রাস্টের একটি বিভাগ যা সাধারণত অনুদানের মাধ্যমে অন্যান্য দাতব্য সংস্থাগুলির জন্য তহবিল সংগ্রহ ও সরবরাহ করে। তবে সরাসরি দাতব্য ক্রিয়াকলাপেও জড়িত হতে পারে। ফাউন্ডেশনের মধ্যে রয়েছে দাতব্য প্রতিষ্ঠানসমূহ, যেমন গোষ্ঠী বা সম্প্রদায়ভিত্তিক ফাউন্ডেশন এবং ব্যক্তিগত ফাউন্ডেশন, যা সাধারণত একজন ব্যক্তি বা পরিবারের আর্থিক বৃত্তিদানের মাধ্যমে গড়ে ওঠে। তবে, "ফাউন্ডেশন" শব্দটি এমন সংস্থাগুলোর সাথেও ব্যবহার করা হয় যারা জনহিতকর কাজের সাথে জড়িত নয়।